ܘܲܪܲܩܬܵܐ ܕܡܲܘܕܥܵܢܘܼܬܵܐ  
**JOBACCESS**JobAccess ܝܼܠܹܗ ܣܲܪܢܵܐ ܐܘܼܡܬܵܝܵܐ ܕܡܲܘܕܥܵܢܘܼܬܵܐ ܒܘܼܬ ܕܘܼܟܵܐ ܕܦܘܼܠܚܵܢܵܐ ܘܡܲܦܠܸܚܵܢܘܼܬܵܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܩܵܐ ܡܲܦܠܸܚܵܢܹܐ ܘܡܙܲܘܸܕܵܢܹܐ ܕܚܸܠܡܲܬܹܐ.

JobAccess ܦܝܼܫܵܐ ܝܗܘܵܐ ܒܸܪܝܵܐ ܒܝܲܕ ܫܘܼܠܛܵܢܵܐ ܕܐܘܿܣܬܪܵܠܝܼܵܐ ܠܚܲܝܘܼܕܲܝܗܝ ܡܲܘܕܥܵܢܘܼܬܵܐ ܘܡܲܒܘܼܥܹܐ ܥܲܡܚܕܵܕܹܐ ܒܢܝܼܫܵܐ ܕܡܲܪܚܲܛܬܵܐ ܕܡܲܦܠܲܚܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ.

JobAccess ܡܵܨܹܐ ܕܗܲܝܸܪ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܕܡܲܫܟ݂ܚܝܼ ܘܚܲܡܝܼ ܫܘܼܓ݂݇ܠܵܢܹܐ ܘܕܦܵܝܫܝܼ ܡܘܼܪܡܹܐ ܠܫܘܼܓ݂݇ܠܵܢܹܐ ܒܘܼܫ ܨܦܵܝܝܼ ܘܕܩܲܒܠܝܼ ܣܢܲܕܬܵܐ ܙܘܼܙܵܢܵܝܬܵܐ ܘܣܢܲܕܬܵܐ ܐ݇ܚܹܪ݇ܬܵܐ ܘܕܡܲܪܘܸܚܝܼܠܗܘܿܢ ܡܗܝܼܪܘܼܝܵܬܲܝܗܝ ܓܵܘ ܕܘܼܟܵܐ ܕܦܘܼܠܚܵܢܵܐ ܘܕܩܵܢܝܼ ܝܘܼܬܪܵܢܹܐ ܐ݇ܚܹܪ݇ܢܹܐ.

JobAccess ܡܵܨܹܐ ܕܗܲܝܸܪ ܩܵܐ ܡܲܦܠܸܚܵܢܹܐ ܕܡܲܒܣܸܡܝܼ ܒܦܪܝܼܫܘܼܬܵܐ ܓܵܘ ܕܘܼܟܵܐ ܕܦܘܼܠܚܵܢܵܐ، ܘܕܦܲܪܡܝܼܠܗܘܿܢ ܝܘܼܬܪܵܢܹܐ ܕܡܲܦܠܲܚܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ، ܘܕܒܵܪܝܼ ܫܘܼܓ݂݇ܠܵܢܹܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ، ܘܕܡܲܦܠܸܚܝܼ ܘܚܲܡܝܼ ܩܵܐ ܐܵܢܝܼ ܦܲܠܵܚܹܐ ܕܠܚܝܼܡܹܐ ܝܢܵܐ ܕܦܵܠܚܝܼ ܩܵܐܠܲܝܗܝ، ܘܕܩܲܒܠܝܼ ܣܢܲܕܬܵܐ ܙܘܼܙܵܢܵܝܬܵܐ ܘܣܢܲܕܬܵܐ ܐ݇ܚܹܪ݇ܬܵܐ، ܘܕܒܵܪܝܼ ܐܘܼܪܚܵܬܹܐ ܩܵܐ ܡܲܦܠܲܚܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܕܡܲܬܒ݂ܝܼ ܣܘܼܪܵܛܹܐ ܕ JobAccess ܘܒܘܼܫ ܙܵܘܕܵܐ ܡܸܢ ܐܵܗܵܐ.

JobAccess ܡܵܨܹܐ ܕܗܲܝܸܪ ܩܵܐ ܡܙܲܘܸܕܵܢܹܐ ܕܚܸܠܡܲܬܹܐ ܕܡܲܦܠܸܚܵܢܘܼܬܵܐ ܕܦܲܪܡܝܼܠܹܗ ܓܲܪܲܝܗܝ ܘܕܒܵܪܝܼ ܐܵܢܝܼ ܚܸܠܡܲܬܹܐ ܒܘܼܫ ܪܹܫܵܝܹܐ ܩܵܐ ܡܠܵܝܬܵܐ ܕܣܢܝܼܩܘܼܝܵܬܹܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܒܘܼܫ ܙܵܘܕܵܐ ܡܸܢ ܐܵܗܵܐ.

ܫܵܘܦܵܐ ܕܥܲܠ ܫܲܒܟܵܐ ܕܐܸܢܬܸܪܢܹܝܬ ܕ JobAccessܐܝܼܬܠܹܗ ܚܲܕ ܣܸܕܪܵܐ ܕܡܲܘܕܥܵܢܘܼܬܵܐ ܐܲܝܟ݂: ܣܢܲܕܬܵܐ ܙܘܼܙܵܢܵܝܬܵܐ ܩܵܐ ܫܘܼܚܠܵܦܹܐ ܕܦܵܝܫܝܼ ܥܒ݂ܝܼܕܹܐ ܓܵܘ ܕܘܼܟܵܐ ܕܦܘܼܠܚܵܢܵܐ ܘܒܘܼܨܵܪܹܐ ܕܡܘܼܥܵܫܹܐ؛ ܡܲܚܫܲܚܝܵܬܹܐ ܗܲܝܸܪܵܢܹܐ ܩܵܐ ܛܵܥܝܵܢܹܐ ܒܵܬ݇ܪ ܫܘܼܓ݂݇ܠܵܐ ܘܩܵܐ ܡܲܦܠܲܚܬܵܐ ܕܚܲܕ ܦܲܠܵܚܵܐ ܕܐܝܼܬܠܹܗ ܡܥܲܘܟܘܼܬܵܐ؛ ܐܵܣܘܿܪܹܐ ܥܲܡ ܚܘܼܪܙܹܐ ܕܝܘܼܠܦܵܢܵܐ ܘܕܬܘܼܠܡܵܕܵܐ؛ ܡܓܲܠܵܝܬܵܐ ܕܚܕܵܐ ܡܥܲܘܟܘܼܬܵܐ؛ ܙܸܕܩܹܐ ܘܡܸܫܬܲܐܠܵܢܘܼܝܵܬܹܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܐܵܦ ܩܵܐ ܡܲܦܠܸܚܵܢܹܐ؛ ܐܲܣܵܢܹܐ ܘܡܲܒܘܼܥܹܐ ܩܵܐ ܡܲܦܠܸܚܵܢܹܐ ܘܕܵܐܟ݂ܝܼ ܠܸܒܪܵܝܵܐ ܚܲܕ ܡܲܚܕܘܼܪܵܐ ܡܸܬܛܵܝܦܵܢܵܐ ܓܵܘ ܕܘܼܟܵܐ ܕܦܘܼܠܚܵܢܵܐ؛ ܘܐܵܣܘܿܪܹܐ ܥܲܡ ܚܲܕ ܣܸܕܪܵܐ ܕܣܢܲܕܬܵܐ ܘܕܚܘܼܪܙܹܐ ܐ݇ܚܹܪ݇ܢܹܐ ܕܫܘܼܠܛܵܢܵܐ.

ܩܵܐ ܒܘܼܫ ܙܵܘܕܵܐ ܡܲܘܕܥܵܢܘܼܬܵܐ ܣܲܚܒܸܪܘܼܢ ܠ JobAccessܓܵܘ ܫܵܘܦܵܐ www.jobaccess.gov.au ܐܵܘ ܗܲܡܙܸܡܘܼܢ ܥܲܡ ܚܲܕ ܡܵܠܘܿܟ݂ܵܐ ܕ JobAccess ܥܲܠ ܬܹܠܝܼܦܘܿܢ ܡܸܢܝܵܢܵܐ 1800 464 800 - ܒܸܕ ܦܵܪܥܝܼܬܘܿܢ ܩܵܐ ܩܪܵܝܵܬܹܐ ܕܡܸܢ ܬܹܠܝܼܦܘܿܢܹܐ ܡܸܫܬܲܢܝܵܢܹܐ (ܡܘܿܒܵܝܠ).